Document ID: 32005R1710

REGOLAMENT TAL-KUMMISSJONI (KE) Nru 1710/2005
tad-19 ta’ Ottubru 2005
li jemenda r-Regolament (KE) Nru 2138/97 li jistabbilixxi l-limiti taż-żoni għall-produzzjoni taż-żejt taż-żebbuġa omoġenji
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament Nru 136/66/KEE tal-Kunsill tat-22 ta’ Settembru 1966 dwar l-istabbiliment tal-organizzazzjoni komuni tas-suq taż-żjut u x-xaħmijiet (1),
Wara li kkunsidrat ir-Regolament tal-Kunsill (KEE) Nru 2261/84 tas-17 ta’ Lulju 1984 li jistabilixxi regoli dettaljati għall-għoti ta’ għajnuna għall-produzzjoni taż-żejt taż-żebbuġa u ta’ għajnuna lill-organizzazzjonijiet tal-produtturi taż-żejt taż-żebbuġa (2), u b’mod partikolari l-Artikolu 19 tiegħu,
Billi:
(1)
L-Artikolu 18 tar-Regolament (KEE) Nru 2261/84 jistipula li l-ġabra taż-żebbuġ u taż-żejt iridu jiġu ffissati permezz ta’ żoni tal-produzzjoni omoġenji fuq il-bażi ta’ figuri forniti mill-Istati Membri produtturi.
(2)
Iż-żoni tal-produzzjoni jingħataw limitu fl-Anness tar-Regolament tal-Kummissjoni (KEE) Nru 2138/97 (3). Għal raġunijiet amministrattivi u strutturali, iż-żoni tal-produzzjoni omoġenji fil-Greċja, Spanja u l-Italja jridu jiġu emendati għall-kampanja tal-kummerċjalizzazzjoni 2004/2005.
(3)
Ir-Regolament (KEE) Nru 2138/97 b’hekk irid jiġi emendat skont dan.
(4)
Il-miżuri stipulati minn dan ir-Regolament huma skont l-opinjoni tal-Kumitat ta’ Ġestjoni għaż-Żejt u x-Xaħam,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 2138/97 qed jiġi emendat kif ġej:
1)
Fil-punt A l-partijiet relatati mal-provinċji ta’ Perugia, Brindisi, Lecce, Catanzaro, Reggio Calabria u Siracusa qed jiġu sostitwiti bit-testi fl-Anness I ta’ dan ir-Regolament.
2)
Punt Ċ se jiġi sostitwit bit-test stsbbilit fl-Anness II ta’ dan ir-Regolament;
3)
Fil-punt D, taħt l-intestatura “Comunidad autónoma: Aragón”, dwar il-provinċja ta’ Zaragoza:
(a)
fiż-żona 2, “Atea” tiġi sostitwita b’dak li ġej: “Atea” (rigward siġar taż-żebbuġ li mhumiex irrigati);
(b)
fiż-żona 5, qed jiġi inserit dak li ġej: “Atea (rigward il-koltivazzjoni irrigata).”
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Unjoni Ewropea.
Hu għandu japplika mill-1 ta’ Novembru 2004. Membru tal-Kummissjoni
Dan ir-Regolament huwa obbligatorju fl-intier tiegħu u japplika direttament għall-Istati Membri kollha.
Magħmul fi Brussell, 19 ta’ Ottubru 2005.

Labels: 18
17
6